钦定古今图书集成/方舆汇编/职方典/第1495卷 > 曲靖府学校考 通志
## 钦定古今图书集成/方舆汇编/职方典/第1495卷 > 曲靖府学校考 通志

本府。〈南宁县附郭。〉

曲靖府儒学　“在府治东水闸口。明洪武十七年建，永乐元年重修。景泰五年，巡抚都御史郑颙重修。成化三年，巡按御史朱皑、知府张纯重修。弘治七年，巡按御史何琛、章忱增修。嘉靖二十九年，巡按御史赵炳然、副使熊楫迁启圣祠于庙东北，建名宦乡贤祠。万历七年，巡按御史刘维建进贤楼。十三年，巡按御史” 李廷彦加修。万历二十九年，南宁县知县李藻增修，崇祯十三年，兵备道王敬锡重修。土寇沙定洲焚毁殆尽，郡人士议迁于城之中白马庙。丁亥三月，流寇屠城，复成灰烬。

皇清顺治十七年，教授杨克猷、教谕李维铉申请知

府李率祖议以旧卫址建学详允。于康熙六年倡率同知张皋谟、通判刘孔学、南宁知县程荩、教授陈蒙俞，捐俸置《经籍大全》及“《性理》《通鉴》” 诸书。今复散失。康熙二十二年，奉

靖阳书院　在府城外西北山麓，今废。

兴古书院　在府城东，东山寺右，郡人吏部郎李希揆建。明崇祯间，兵道王敬锡建水阁以配之。

府义学　有三：一在明伦堂左，康熙二十四年，同知王俟建屋七楹，二十九年，知府李天玑捐俸，延师训课。一在城东南隅文昌宫，总兵刘廷杰、游击张国勋、黄光德、夏远、吴胜同捐设。一在十王殿，二十九年，同知郑国谌捐设，延师训课。县义学　有四：一在城西三岔堡，康熙二十九年，巡抚王继文捐俸，知府李天玑、知县吕琨，各捐建屋置租。一在城东斗阁，知县吕琨捐设。一在四乡，知县张为焕捐设。一在平坡，典史王宪捐设，延师训课。

外州县

霑益州儒学　在州治南。明嘉靖二十八年，巡抚都御史顾应祥、巡按御史林应箕奏建。万历六年，知州秦文绪改建于城北驿址。天启七年，移建交水，毁于兵。

皇清康熙六年，知州王作楫、学正黄世春重修。《十一》

年知州高璘增修

义学　有五：一在本城白衣阁，一在东郊诸天寺，一在南郊真武观，一在西郊玉皇阁，一在北郊关圣宫。康熙二十九年，知州马真德捐谷延师训课。

陆凉州儒学　在旧卫左。明嘉靖二十一年奏建。二十五年始铨官颁印。学宫斋舍，规制具备，岁久倾圮。

皇清康熙八年，署卫印守备张名弼教授柳志沉详

请迁建于“旧卫址。” 十一年，知州汪维祥、学正张昌英修。

义学　，在三元街。康熙二十九年，知州江藻捐俸延师训课。

社学　在州治北

罗平州儒学　在州治北，旧军营址。明万历十五年，府同知黄宇建。后毁于兵。

皇清康熙七年，知州王鸿勋、学正尹嗣陟重建《十一》。

年，知州张英重修，增置祭器。按《州志》：“明万历年，建于城北太液湖之上，山明水秀，两科三举。” 迨兵燹后，迁于白镴寺之旁，又遭兵毁。

皇清康熙三年，知州王鸿勋修正殿三楹。八年，知州

张英重修戟门、两庑。二十三年，知州康孟侯改修正殿五间，两庑十间，大成门五间，启圣宫及明伦堂俱缺。三十一年，知州孙士祯迁于城东南角，大殿五间，两庑十四间，大成门五间。三十七年，知州张含章修启圣宫三间，明伦堂三间，置木祭器，迁义学白镴寺旁。

义学　，在学街。康熙二十九年，署州事楚雄府通判周蔚捐俸延师训课。

社学　在州治东

马龙州儒学　在州治南。明嘉靖二十一年建，知州张栋董其成，岁久倾圮。

皇清康熙六年，知府李率祖劝僚属绅士捐金檄学。

正、李湜、赵英相继修葺。

义学　有三：一在城内州前铺，一在黄土坡，一在大庄。康熙二十九年，知州王友德捐俸延师训课。

社学　在州治北

寻甸州儒学　在州治西北。旧为府学。明正德九年，知府戴鳌奏建。嘉靖六年，为贼毁。十一年迁于州治南。隆庆二年，复迁于州治东北。万历间，知府林及祖、金待先后重修。

皇清康熙七年，知府李朝柱、教授张人龙重修，今改。

为州学。按《州志》，三十二年知州黄肇新重修。至四十年因科第乏人，绅士请迁于州治西玉屏山麓。

萃华书院　在州治东五里，知府王尚用建。义学　在名宦祠。康熙二十九年，兼摄州事霑益州知州马真德捐谷延师训课。

平彝县儒学　：康熙四十二年，知县任中宜建草房三间，瓦房三间。

平彝书院　即旧平彝学宫。康熙二十七年，裁学归府，即以旧学为书院，春秋备牲醴致祭。